Foto: Reuters AQSh KXDR bilan to‘g‘ridan-to‘g‘ri muzokaralarga tayyor, faqat bu agarda Pxenyan yadro qurolidan xoli hududni yaratish jarayonini boshlasagina ro‘y beradi. Bu haqda AQSh Davlat departamentining rasmiy vakili Hezer Nauert ma’lum qildi, deb xabar bermoqda Reuters. «Shimoliy Koreya bilan to‘g‘ridan-to‘g‘ri muzokaralar masalasi, ular yadro qurolidan xoli hududni yaratish jarayonini boshlamagunga qadar ko‘rib chiqilmaydi. KXDR ballistik raketalarni uchirishda davom etib, muzokaralar va jiddiy munozaralarga hech qanday qiziqish bildirayotgani yo‘q», - deya aytib o‘tdi u. Eslatib o‘tamiz, avvalroq Shimoliy Koreya Tashqi ishlar vazirligi AQShning Koreya yarim oroli yaqinidagi harbiy mashg‘ulotlariga izoh berdi. Vazirlikdan ta’kidlashlaricha, urushni xohlashmaydi, biroq «undan qochmaydilar ham».